《浣溪沙 红桥即事》
明代·杜浚

曲曲红桥涨碧流，荷花荷叶几经秋。谁翻水调唱凉州。

更欲放船何处去，平山堂下古今愁。不如歌笑十三楼。

作者简介：（1610—1686或1611—1687）明末清初湖北黄冈人，原名绍先，字于皇，号茶村，又号西止，晚号半翁。明崇祯十二年乡试副榜。避乱流转于南京、扬州，居南京达四十年。少倜傥，欲赫然著奇节，既不得于所试，遂刻意为诗，以此闻名。著有《变雅堂集》。